Patrick Reed wen Augusta se Groen Baadjie Argieffoto Die eerste “major” van die jaar, die Amerikaanse Meesters, is op Augusta in Georgia in die VSA afgehandel en die groen baadjie is vir die eerste keer deur Patrick Reed verower. Reed het die dag met ŉ drie houe voorsprong begin en het uiteindelik met net een hou oor Rickie Fowler geseëvier. Reed het ŉ finale ronde van 71 gespeel om op 273 te eindig wat -15 vir die toernooi is. Rickie Fowler was alleen tweede op -14 na ŉ briljante 65 in die laaste ronde. Jordan Spieth het die derde plek ingeneem op -13. Rory Mcllroy, wat die dag in die tweede plek begin het, het gesamentlik vyfde geëindig op -9 na ŉ 74 in die laaste ronde. Louis Oosthuizen van Suid-Afrika was gesamentlik twaalfde op -6. Die enigste ander Suid-Afrikaner wat vir die laaste twee rondes gekwalifiseer het, Branden Grace, het op -1 geëindig. Tiger Woods was op +1. Klik hier vir meer inligting.